Diari Oficial de la Generalitat Valenciana


Sumari del DOGV 751, del 28-01-1988 (1988/810463)

DECRET 14/1988, de 25 de gener, del Consell de la Generalitat Valenciana, pel qual es crea la Comissió per a la Commemoració del 750 Aniversari del Nou d'Octubre.
------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/01/25/14/dof/vci/html**

### Dades del document

Número de DOGV
:   751

Data del DOGV
:   28-01-1988

Secció del DOGV
:   DISPOSICIONS GENERALS

Número del document
:   1988/810463


Data del document
:   25-01-1988

Organisme emissor
:   Presidència de la Generalitat

Tipus de document
:   Decret

Decret 14/1988, de 25 de gener, del Consell de la Generalitat Valenciana, pel qual es crea la Comissió per a la Commemoració del 750 aniversari del Nou d'Octubre.  
El 9 d'octubre de 1238 el Rei En Jaume I féu l?entrada en la ciutat de València i consolidà així la incorporació de les nostres terres a un nou Regne, el Regne d'Aragó, que hauria de tenir una gran incidència en el desplegament de la civilització occidental. Comença d'aquesta manera un llarg procés d'integració de la nostra comunitat en Europa i molt especialment en la Europa Mediterrània. La Comunitat Valenciana, malgrat els entrebancs i els retrocessos, ha estat des dels seus orígens una societat plural, oberta, integradora de les cultures preexistents, i aquestes característiques són, en definitiva, les que ens fan mirar cap al futur amb esperança.  
El Nou d'Octubre és la data històrica que la Generalitat Valenciana ha reconegut, elevant-la a la categoria de Dia de la Comunitat Valenciana. A punt de celebrar-se el set-cents cinquanta aniversari d'aquesta data, la Generalitat Valenciana decideix de promoure la seua commemoració i amb aquesta finalitat es crea la Comissió del 750 Aniversari.  
El propòsit que anima la creació d'aquesta Comissió és el d'estimular la participació i l?intercanvi d'idees en torn de les qüestions més actuals de la nostra societat.  
En atenció d'aquests motius, d'acord amb les competències que atribueixen al Consell els articles 22.e) i 40.1 de la Llei 5/1983, de 30 de desembre, de Govern Valencià i a proposta del seu President, amb la deliberació prèvia del Govern Valencià en la sessió del dia 25 de gener de 1988,  
DECRETE:  
Article primer  
Sota la Presidència del President de la Generalitat Valenciana es constitueix la Comissió per a la Commemoració del 750 Aniversari del Nou d'Octubre (d'ara endavant, la Comissió).  
Article segon  
La Comissió tindrà les competències necessàries i els mitjans personals, materials i econòmics, de caràcter públic, sense perjudici de les col·laboracions privades, en els termes que aquest Decret estableix.  
Article tercer  
Funcionalment, la Comissió queda adscrita a la Presidència de la Generalitat.  
Article quart  
La Comissió s'estructura en els òrgans següents:  
a) El Ple.  
b) La Comissió Permanent.  
c) La Presidència.  
d) La Vice-presidència.  
Article cinqué  
U. El Ple de la Comissió estarà integrat pel President, pel Vice-president i per la resta de membres que designe el President.  
Dos. El Ple de la Comissió es reunirà totes les vegades que el President el convoque, d'ofici o a proposta d'un terç del nombre dels seus membres, i a banda de les funcions pròpies dels òrgans col·legiats li correspon:  
1. Aprovar el pla d'actuació, i també els plans i programes per al millor compliment de les finalitats.  
2. Emetre informe sobre l'avantprojecte de pressuposts, i elevar-lo a l?òrgan competent per a l'aprovació.  
3. Dictar les seues normes de funcionament intern.  
Article sisé  
La Comissió Permanent és l?òrgan de suport immediat del Ple, les funcions de la qual seran les que aquest li atribuesca, segons que disposa l'article cinqué, apartat dos.3 d'aquest Decret, sense perjudici de les que en qualsevol moment puguen ser-li delegades.  
La Comissió Permanent estarà integrada pel President, pel Vice-president i pels membres del Ple que designe el President.  
Article seté  
Correspon al President:  
1. Ostentar la representació de la Comissió, convocar-ne i presidir-ne les reunions, dirigint els debats i les deliberacions.  
2. Sol·licitar la col·laboració dels òrgans de l'Administració de la Generalitat i de la resta d'Administracions Públiques, proposant al Consell l'adopció de les mesures que hi considere escaients.  
3. Delegar les seus atribucions, d'acord amb les disposicions vigents, en la resta dels òrgans de la Comissió.  
Article vuité  
El Vice-president de la Comissió serà l'Alcalde de l'Ajuntament de València, a qui correspondrà la substitució del President en els supòsits de vacant, absència, malaltia o delegació i la col·laboració amb aquest, quan hi siga requerit.  
DISPOSICIONS FINALS  
Primera  
El Consell o, si fa el cas, el seu President, dictarà les disposicions escaients per tal de fer viable el funcionament de la Comissió.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 25 de gener de 1988.  
El President de la Generalitat,  
JOAN LERMA I BLASCO


Còpia Permalink ELI